**Dr. Árvay István** Polgármester

*… napirend*

**ELŐTERJESZTÉS**

**a Képviselő-testület 2016. június 23-i ülésére**

**Tárgy: Mosonmagyaróvár közlekedésfejlesztési koncepció felülvizsgálata**

(határozat)

**Előterjesztő**: **Dr. Árvay István polgármester**

**Az előterjesztést megtárgyalja:**

**Gazdasági és Városüzemeltetési Bizottság**

**(Egyhangú bizottsági támogatás)**

|  |
| --- |
| Előkészítő szervezeti egység (név, szignó): Városfejlesztési és Fenntartási Osztály, Cselovszki György osztályvezető |
| Készítette (ügyintéző neve, szignó): Cselovszki György  Hegyiné Bolla Katalin |
| Pénzügyi fedezetet igényel/nem igényel, igazolás: nem |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann  jegyző |

A napirendet nyilvános ülésen javasolt tárgyalni, a határozat elfogadásához egyszerű szavazattöbbség szükséges.

**Tisztelt Képviselő-testület!**

Mosonmagyaróvár közlekedésfejlesztési koncepciója 2008-ban készült. Az azóta eltelt időszak alatt bekövetkezett változások indokolták e koncepció felülvizsgálatát. 2015. évben került sor a koncepció átterveztetésére, majd 2016-ban kiegészítő munkarész is készült hozzá. (sebesség és súlykorlátozási zónák kialakítása).

A koncepció az elmúlt 5 év baleseti adatait, forgalomszámlálási adatait is figyelembe vette. Ezek és a település fejlődéséből adódó igények alapján az alábbi jelentősnek mondható változások kerültek a dokumentációba:

1. Belső tehermentesítő út nyomvonala

A Kenyérgyári út és a 86. számú főút közötti, az 1. számú vasúti fővonal város felől a nyomvonal megszűnik, helyette a Kenyérgyári út folytatásaként tervezett vasúti híd és a MILÜP ipari park K1 jelű útja 86. számú főúti csatlakozással biztosítja a közúti kapcsolatot.

A tehermentesítő út 86. számú főút és az 1. számú főút közötti szakasz nyomvonalából kikerül a Huszár Gál utcai szakasz, az Alkotmány utcai körforgalomtól a Timföldgyári út – Éger utca nyomvonal a javasolt. Az Éger utca - Alkotmány utca kereszteződés csomópontja körforgalmú csomóponti kialakítással tervezett a 8505 sz. útra /Mosonszolnoki útra történő kikötéssel. Az 1. számú főút és Éger utca csomópont is körforgalmúvá alakítása javasolt, majd az Éger utca meghosszabbításával csatlakozik a várost elkerülő gyűrűhöz.

1. A várost elkerülő út

A nyomvonalában korrekciók váltak szükségessé: A Lajta-zsilip műtárgyától D-re kerül kialakításra híd a Lajtán, a Feketeerdei úti temető melletti szakasz ívkorrekciója, Halászi úti bekötés változott, a tervezett lakóterületek jobb feltárása érdekében.

Az elkerülő út déli szakaszán a korábban közlekedési célra kisajátított területekre került vissza a nyomvonal az M1 autópálya tervekben szereplő D-i lehajtójához csatlakozva.

1. Belváros

Linhardt György utca végén a Tímár utcánál tervezett híd csatlakozik a Vízpart utcához, ennek a kialakítása során a belvárost (Magyar utcát) érintő forgalom csökken.

Körforgalmú csomópontok kialakítása a Régi Vámház téren az 1. sz. főút/Szent István király út - a 86. sz. főút/ Kossuth Lajos utca - Csaba utca csomópontjában, valamint az 1. sz. főút/ Királyhidai út – Gyári út – Szent Imre út csomópontjában.

Változatlanul a koncepció részét képezi:

Kerékpárhálózat esetében a hiányzó hálózati elemek pótlása, a Jánossomorja felől tervezett kerékpárútra történő csatlakozás biztosításával.

Kiserdő úton a Lajta híd második sávval történő bővítése.

A koncepcióhoz 2016-ban kiegészítő munkarész készült. E kiegészítés tartalmazza a város súly- és sebességkorlátozással tervezett zónáit. Az előterjesztés elfogadása esetén elkészítésre kerül a részletes forgalomtechnikai terv, melyről a Gazdasági és Városüzemeltetési Bizottság dönt.

A közlekedési koncepció dokumentációja a Városfejlesztési és Fenntartási osztályon, valamint a Főépítésznél megtekinthető.

Kérem a Képviselő-testület tagjait a határozati javaslat elfogadására.

**HATÁROZATI JAVASLAT**

**….../2016. (……..) Kt. határozat**

Mosonmagyaróvár város Önkormányzat Képviselő-testülete Mosonmagyaróvár közlekedésfejlesztési koncepció felülvizsgálatával kapcsolatban az alábbi döntést hozza:

Mosonmagyaróvár város Önkormányzat Képviselő-testülete a 15-489 munkaszámú, 2015. május dátumú Mosonmagyaróvár belterületi közlekedési koncepcióterv felülvizsgálatát valamint a 14-489 munkaszámú Mosonmagyaróvár belterületi közlekedési koncepcióterv felülvizsgálat kiegészítő munkarészét elfogadja, és felkéri a Polgármestert Mosonmagyaróvár településrendezési eszközein történő átvezetésére.

Felelős: Dr. Árvay István polgármester

Határidő: 2016. december 31.

Mosonmagyaróvár, 2016. június 23.

Dr. Árvay István s.k.

polgármester